b'\n_START_ARTICLE_\nPlayStation 4\n_START_SECTION_\nHistorie\n_START_PARAGRAPH_\nSony kontaktede udviklere \xc3\xa5ret inden PlayStation 4s annoncering, og spurgte dem om hvilke funktioner de \xc3\xb8nskede til en n\xc3\xa6ste-generations konsol. I januar 2013 introducerede Sony et website hvor de annoncerede et stort event der ville foreg\xc3\xa5 den 20. februar. Annoncerings-begivenheden, ogs\xc3\xa5 kendt som PlayStation Meeting 2013, foregik i New York hvor der blev afsl\xc3\xb8ret informationer omkring konsollen og spil der vil blive udgivet til konsollen. Annonceringen blev streamet igennem streaming-tjenesten Ustream.\n_START_SECTION_\nPS4 konsollen\n_START_PARAGRAPH_\nPlayStation 4 konsollen vil benytte en specialdesignet single-chip processor, med en 8-kernet 64-bit x86 central processing unit (CPU) udviklet af AMD. Processoren har f\xc3\xa5et kodenavnet "Jaguar"._NEWLINE_Konsollens GPU (Graphics Processing Unit) vil blive baseret p\xc3\xa5 en n\xc3\xa6ste-generations AMD Radeon grafikprocessor. Den vil yde p\xc3\xa5 omkring 1.84 TFLOP/s. Det er muligt at den vil yde bedre end et middelkort til s\xc3\xa5kaldte "gamer-computere". Grafikprocessoren vil ogs\xc3\xa5 indeholde en dedikeret grafik-teknologi til gnidningsl\xc3\xb8s kompression og dekompression af videomedier._NEWLINE_PlayStation 4 vil have 8 GB af GDDR5 system hukommelse, der vil tillade en b\xc3\xa5ndbredde p\xc3\xa5 omkring 176 GB/s. Hukommelsen vil blive forenet, hvilket betyder at konsollen ikke har dedikeret video RAM; alt RAM deles mellem forarbejdning og grafikfunktioner. Funktionen er set i tidligere konsoller, s\xc3\xa5som Xbox 360._NEWLINE_Det l\xc3\xa6sbare drev vil l\xc3\xa6se Blu-ray-diske med 6x- og DVD\'er med 8x-hastighed. En harddisk p\xc3\xa5 500 GB vil v\xc3\xa6re inkluderet ved k\xc3\xb8b._NEWLINE_PlayStation 4 vil k\xc3\xb8re med tr\xc3\xa5dl\xc3\xb8s formatet 802.11 b/g/n s\xc3\xa5vel som Ethernet. USB 3.0 er inkluderet, s\xc3\xa5vel som Bluetooth\xc2\xae 2.1. Der f\xc3\xb8lger et mono headset med systemet, der kan inds\xc3\xa6ttes i DualShock 4 kontrolleren. Af udgangsporte har konsollen HDMI, analog AV-udgang, og optisk S/PDIF lyd udgang.\n_START_SECTION_\nBagud kompatibilitet\n_START_PARAGRAPH_\nPlayStation 4 konsollen vil ikke kunne k\xc3\xb8re PlayStation 3 spil af natur eller igennem emulation. Dette er en konsekvens af at bev\xc3\xa6ge sig fra Cell arkitekturen som PlayStation 3 benyttede, til x86 som PlayStation 4 vil benytte._NEWLINE_Det er planlagt at konsollen p\xc3\xa5 et senere tidspunkt efter udgivelse ved benyttelse af en cloud-baseret streaming service udarbejdet af Gaikai, et Sony nyindk\xc3\xb8bt firma, der specialiserer sig i cloud-software, vil kunne spille PlayStation, PlayStation 2 og PlayStation 3 spil i fremtiden.'